Babelscape/SREDFM huggingface dataset:
Μπίμπλια Χεμπράικα Στουτγκαρτένσια

thumb|180px|right|Το εξώφυλλο της Μπίμπλια Χεμπράικα Στουτγκαρτένσια
Η Μπίμπλια Χεμπράικα Στουτγκαρτένσια (Εβραϊκή Βίβλος της Στουτγκάρδης) ή Biblia Hebraica Stuttgartensia, συντομογραφικά BHS, αποτελεί έκδοση της Εβραϊκής Βίβλου που εκδόθηκε από τη Γερμανική Βιβλική Εταιρία (Deutsche Bibelgesellschaft) στην Στουτγκάρδη. Θεωρείται ευρέως, τόσο από τους Ιουδαίους όσο και τους Χριστιανούς, ως η πιο αξιόπιστη έκδοση των εβραϊκών και των αραμαϊκών γραφών (δηλαδή, του Τανάκ κατά την Ιουδαϊκή ορολογία ή της Παλαιάς Διαθήκης κατά την Χριστιανική ορολογία) και είναι ουσιαστικά η πλέον χρησιμοποιούμενη έκδοση του πρωτότυπου κειμένου μεταξύ των λογίων.

Αποτελεί αναθεώρηση της τρίτης έκδοσης της "Μπίμπλια Χεμπράικα" που εξέδωσε ο Ρούντολφ Κίτελ (Rudolf Kittel), η οποία ήταν η πρώτη που βασίστηκε στον Κώδικα του Λένινγκραντ. Οι υποσημειώσεις της αναθεωρήθηκαν πλήρως. Κυκλοφόρησε τμηματικά από το 1968 ως το 1976, ενώ η μονότομη έκδοση παρουσιάστηκε το 1977. Από τότε έχει ανατυπωθεί πολλές φορές.

Το κείμενό της είναι ακριβές αντίγραφο (αφαιρέθηκαν ελάχιστα λάθη) του Μασοριτικού Κειμένου όπως καταγράφεται στον Κώδικα του Λένινγκραντ. Η μόνη σημαντική διαφορά είναι ότι τα Βιβλία των Χρονικών, ενώ στον Κώδικα προηγούνται του βιβλίου των Ψαλμών, μετακινήθηκαν στο τέλος, όπου βρίσκονται και σε άλλες Εβραϊκές Βίβλους. Το βιβλίο του Ιώβ προηγείται των Παροιμιών, όπως συμβαίνει με τον Κώδικα αλλά ανόμοια με άλλες Εβραϊκές Βίβλους.

Στα περιθώρια υπάρχουν οι Μασοριτικές περιθωρειακές σημειώσεις, οι οποίες βασίζονται σε εκείνες του Κώδικα οι οποίες όμως προσαρμόστηκαν ώστε να είναι πιο συνεπείς και ευανάγνωστες. Οι υποσημειώσεις καταγράφουν πιθανές διορθώσεις στο εβραϊκό κείμενο. Πολλές από αυτές βασίζονται στην Σαμαριτική Πεντάτευχο, στους Ρόλους της Νεκράς Θαλάσσης και σε άλλες αρχαίες μεταφράσεις όπως η Μετάφραση των Εβδομήκοντα, η Βουλγάτα και η Πεσίτα.

Συνεχίζονται η εργασίες για τη δημιουργία μια αναθεωρημένης έκδοσης, η οποία πρόκειται να γίνει γνωστή ως "Μπίμπλια Χεμπράικα Κουίντα" ("Biblia Hebraica Quinta") ή "Πέμπτη Εβραϊκή Βίβλος", καθώς η BHS θεωρείται ως τέταρτη έκδοση της "Μπίμπλια Χεμπράικα".

Απόσπασμα από την Μπίμπλια Χεμπράικα Στουτγκαρτένσια ([[Ψαλμοί (βιβλίο)|Ψαλμοί]] 83, 84)
Ολοκληρωμένο κύκλωμα

right|thumb|200px|Ολοκληρωμένο κύκλωμα

Ολοκληρωμένο κύκλωμα (γνωστό και ως IC από το αγγλικό "integrated circuit") ή απλά ολοκληρωμένο ονομάζεται ένα κύκλωμα συνδεδεμένων λογικών πυλών, δημιουργημένο πάνω σε ένα φύλλο. Η συντριπτική πλειονότητα των ολοκληρωμένων κυκλωμάτων δημιουργούνται πάνω σε φύλλα ημιαγωγών, κατά κύριο λόγο πυριτίου. Το "φύλλο" (ημιαγωγού) ονομάζεται στα αγγλικά τσιπ (chip), από το οποίο προκύπτει μια εναλλακτική ονομασία του ολοκληρωμένου κυκλώματος. Όταν αυτό το φύλλο είναι της κλίμακας των μικρομέτρων ονομάζεται και "μικροτσίπ".

Στη φάση κατασκευής τους τα ολοκληρωμένα κυκλώματα (τα οποία ακόμη δεν έχουν ολοκληρωθεί ώστε να λειτουργήσουν) ονομάζονται "κύβοι" και φτιάχνονται κατά εκατοντάδες πάνω σε "πλακίδια".

Οι λογικές πύλες με την παρούσα τεχνολογία υλοποιούνται με παθητικά στοιχεία, οπότε τα ολοκληρωμένα κυκλώματα είναι παθητικά.

Ολοκληρωμένα κυκλώματα χρησιμοποιούνται σχεδόν σε κάθε στοιχείο ηλεκτρονικού εξοπλισμού που χρησιμοποιείται σήμερα και θεωρούνται επανάσταση στον τομέα της ηλεκτρονικής.
Ομφάλη

Η Ομφάλη σύμφωνα με την ελληνική μυθολογία ήταν κόρη του Ιαρδάνου και βασίλισσα της Λυδίας. Παντρεύτηκε τον Τμώλο και μετά το θάνατό του βασίλεψε μόνη στη Λυδία. 

Ο μυθικός ήρωας Ηρακλής κατέληξε σκλάβος στην αυλή της μετά τον φόνο τού Ιφίτου υιού του Ευρύτου και μάλιστα λέγεται ότι την υπηρετούσε για αρκετό χρονικό διάστημα, ντυμένος γυναίκα και κάνοντας οικιακές δουλειές.

Οι ιστορικές πηγές αναφέρουν τουλάχιστον έναν γιο του Ηρακλή που απέκτησε στην Λυδία με την ίδια την Ομφάλη η με μία σκλάβα. Ο Ηρόδοτος γράφει ότι γιος του Ηρακλή και της Ομφάλης ήταν ο Αλκαίος, βασιλιάς της Λυδίας και γενάρχης των Ηρακλειδών της Λυδίας που βασίλευσαν στην Λυδία μέχρι την εποχή που πέθανε ο Κανδαύλης (687 π.χ.). Ο Διόδωρος Σικελιώτης και ο Οβίδιος αναφέρουν το όνομα του γιου του Ηρακλή στην Λυδία σαν Λάμος. Η Βιβλιοθήκη Απολλοδώρου καταγράφει το όνομα του γιου του Ηρακλή σαν Αγέλαος. Ο Παυσανίας τέλος καταγράφει το όνομα του γιου του Ηρακλή με μία "γυναίκα από την Λυδία" σαν Τυρσηνός.

Οι τρεις βασιλικές δυναστείες που κυβέρνησαν την Λυδία διεκδικούν την καταγωγή τους από τον Ηρακλή, ο Ηρόδοτος γράφει ότι ο γενάρχης τους που ήταν γιος του Ηρακλή, δεν ήταν απαραίτητα γιος της Ομφάλης. Ο Ηρόδοτος αναφέρει επίσης ότι οι Ετρούσκοι ήταν άποικοι από την Λυδία, αρχηγός τους ήταν ο Τυρρηνός, αδελφός του Λυδού. Ο Διονύσιος ο Αλικαρνασσεύς είναι αρκετά σκεπτικιστής με την άποψη αυτή επειδή η γλώσσα και ο πολιτισμός των Ετρούσκων δεν είχαν καμία σχέση με τα αντίστοιχα των Λυδών. Οι μετέπειτα ιστορικοί αγνοούν τον Ηρόδοτο που καταγράφει ότι πρώτος Ηρακλείδης βασιλιάς της Λυδίας ήταν ο Άγρων ο Νίνου δισέγγονος του Αλκαίου και ο πρώτος Ηρακλείδης βασιλιάς της Λυδίας, καταγράφουν απ'ευθείας σαν πρώτους βασιλείς τον Αλκαίο, τον Βήλο και τον Νίνο. Ο Στράβων καταγράφει τον Άτυ πατέρα του Λυδού και του Τυρρηνού σαν απόγονο του Ηρακλή και της Ομφάλης. Αυτό έρχεται σε αντίθεση με όλους τους υπόλοιπους συγγραφείς που καταγράφουν τον Άτυ, τον Λυδό και τον Τυρρηνό σαν προ-Ηρακλειδείς βασιλείς ή πρίγκιπες της Λυδίας. Τα χρυσά αποθέματα του ποταμού Πακτωλού εκμεταλλεύτηκε ο τελευταίος βασιλιάς της Λυδίας Κροίσος για να γίνει ο πιο πλούσιος βασιλιάς του κόσμου, σύμφωνα με την παράδοση ο ποταμός απέκτησε τον χρυσό όταν ο θρυλικός βασιλιάς της Φρυγίας Μίδας άγγιξε τα νερά του. Ο Ευριπίδης στην τραγωδία του Βάκχαι παρουσιάζει τον Διόνυσο να διεκδικεί την καταγωγή του από την Λυδία ενώ διατηρεί την ανθρώπινη μεταμφίεση.
Πανουργιάς

Ο Δημήτριος Ξηρός ή Πανουργιάς (1759 ή 1767 - 1834) ήταν Έλληνας οπλαρχηγός της επαρχίας Αμφίσσης (Σάλωνα), καταγόμενος από τον Άγιο Γεώργιο και γεννημένος στη Δρέμισα. Υπήρξε από τους σημαντικότερους οπλαρχηγούς του Αγώνα.
Νίκος Βασταρδής

Ο Νίκος Βασταρδής (1 Μαΐου 1924 - 18 Μαρτίου 2012) ήταν Έλληνας ηθοποιός.
Οινοπίων

Ο Οινοπίων στην ελληνική μυθολογία ήταν οικιστής και πρώτος βασιλιάς στη νήσο Χίο, προσωποποίηση του τρύγου, δευτερεύουσα θεότητα του αμπελιού και του τρύγου. 

Ήταν γιος του Διονύσου ή του Θησέα και της Αριάδνης. Από τους ίδιους γονείς είχε αδελφούς τους Θόα, Στάφυλο και Πεπάρηθο, μαζί με τους οποίους φέρεται να γεννήθηκε στη νήσο Λήμνο, όπου και οδήγησε ο Διόνυσος την Αριάδνη από τη Νάξο ή στην Κρήτη. Κόρη του ήταν η νύμφη Χιόνη ή Μερόπη ή Αιρώ την οποία ερωτεύθηκε ο Ωρίων ο οποίος ήρθε στη Χίο και σκότωσε όλα τα θηρία, αλλά ο Οινοπίων δεν τον ήθελε για γαμπρό του, τον μέθυσε και μετά τον τύφλωσε. 
Αργότερα όταν ο Ωρίων γύρισε να τον εκδικηθεί με τη βοήθεια του Ποσειδώνα κρύφτηκε σε απρόσιτη σπηλιά και γλίτωσε την οργή του. Γιοί του ήταν οι Τάλος, ο Ευάνθης, ο Μέλανας και ο Σάλαγος. 

Σύμφωνα με τον μύθο ο Μίνωας και ο Ραδάμανθυς καθάρισαν το Αιγαίο από ληστρικούς λαούς όπου κατέκτησαν πολλούς από αυτούς έστειλαν στους λαούς που υπέταξαν βασιλείς. Ο Οινοπίων στάλθηκε στην Χίο όπου ίδρυσε αποικία και έμαθε στους αυτόχθονες την αμπελουργία. Κατά τη βασιλεία του εποίκησαν τη Χίο Κάρες και Άβαντες, μετά τον θάνατο του Οινοπίων και των γιων του βασίλεψε στη Χίο ο Άφικλος από την Εύβοια.
Άλλος... για το εκατομμύριο!

Το Άλλος... για το εκατομμύριο! είναι κωμωδία του 1964. Πρωταγωνιστούν: Μίμης Φωτόπουλος, Γιάννης Γκιωνάκης, Μπεάτα Ασημακοπούλου και άλλοι.
Χαρικλώ

Το όνομα Χαρικλώ φέρουν τρία διαφορετικά πρόσωπα στην ελληνική μυθολογία:

# Η Χαρικλώ, νύμφη της Βοιωτίας και μητέρα του Τειρεσία.
# Η Χαρικλώ που ήταν Ναϊάδα, κόρη του θεού Απόλλωνα ή κατ΄ άλλους μύθους του Περσέα ή κατ΄ άλλους του Ωκεανού, σύζυγος του Κενταύρου Χείρωνα και εξ αυτού μητέρα της Ωκυρρόης η οποία είχε μαντικές ικανότητες, ενώ κατ΄ άλλους μύθους απέκτησαν κόρη την Ευίππη. Από την Χαρικλώ αυτή και τη μητέρα του Χείρωνα τη Φιλύρα ανατράφηκαν ο Ιάσων και ο Αχιλλέας.
# Η Χαρικλώ που ήταν κόρη του Κυχρέα από τη Σαλαμίνα και σύζυγος του Σκίρωνα, γιου του βασιλιά Πύλαντα, με τον οποίο και απέκτησε την Ενδαΐδα που αργότερα παντρεύτηκε τον Αιακό όπου και γέννησε τον Πηλέα. Ο Πηλέας και η Θέτιδα έκαναν τον Αχιλλέα.

Κατηγορία:Νύμφες
Κατηγορία:Ναϊάδες
Πατήσια

Τα Πατήσια είναι περιοχή της Αθήνας. Εκτείνονται από 3,5 ως 5 περίπου χιλιόμετρα βόρεια του ιστορικού κέντρου. Υπάγονται απευθείας στον Δήμο Αθηναίων, του οποίου κατέχουν το βόρειο άκρο. Παλαιότερα, τα Πατήσια ήταν εξοχική περιοχή εκτός των ορίων της πρωτεύουσας και τόπος μικρών εκδρομών για τους Αθηναίους του 19ου αιώνα. Χαρακτηριστικά, στην απογραφή του 1879 είχαν 847 μόνιμους κατοίκους. 

Σήμερα τα Πατήσια είναι ιδιαίτερα πυκνοκατοικημένη περιοχή, αναπόσπαστο τμήμα του κεντρικού αστικού συγκροτήματος της Αθήνας. Η περιοχή διακρίνεται σε Άνω Πατήσια και Κάτω Πατήσια, όπως φαίνεται και από τα ονόματα των εκεί σταθμών του ηλεκτρικού στην γραμμή 1 του Μετρό της Αθήνας. Τα Πατήσια έδωσαν το όνομά τους σε μία από τις μεγάλες οδικές αρτηρίες της Αθήνας, την οδό Πατησίων (επίσημα ονομάζεται "28ης Οκτωβρίου" από την διασταύρωση με την οδό Πανεπιστημίου μέχρι τη διασταύρωση με την οδό Αγίου Μελετίου).
Ποιητής

Ποιητής είναι το άτομο εκείνο που δημιουργεί ποίηση και προέρχεται από την αρχαία λέξη 'ποιέω-ποιῶ'. Χρησιμοποιεί δε τον λόγο κατά τέτοιο τρόπο, ώστε το τελικό αποτέλεσμα να έχει διακριτή διαφορά από ένα τυπικό πεζογραφικό κείμενο.

Ποιητές υπήρχαν πιθανώς απ' απαρχής της ανθρώπινης ικανότητας του λόγου. Οι ανθρωπολογικές απόψεις για το θέμα υποστηρίζουν ότι στις πρωτόγονες κοινωνίες ο ρόλος του ποιητή πρέπει να ήταν ιδιαίτερα τιμητικός, συνδεόμενος άμεσα με τον ρόλο του δασκάλου.

Ένας από τους πρώτους γνωστούς ποιητές στην Ιστορία (ίσως ο πρώτος) ήταν ο Όμηρος. Παλαιότερα ποιήματα όπως το Έπος του Γκιλγκαμές έχουν φτάσει ως εμάς χωρίς να μας είναι γνωστοί οι ποιητές τους.
Σπυρίδων Ξύνδας

Ο Σπυρίδων Ξύνδας (Κέρκυρα, 8 Ιουνίου 1812 – Αθήνα, 25 Νοεμβρίου 1896) ήταν Έλληνας συνθέτης και ερμηνευτής κιθάρας.
Ρόδα, τσάντα και κοπάνα

Το Ρόδα, τσάντα και κοπάνα είναι ελληνική κωμική ταινία του 1982, σε σενάριο Γιάννη Σκλάβου και σκηνοθεσία Όμηρου Ευστρατιάδη. Η ταινία προβλήθηκε τη σεζόν 1982-1983, έκοψε 201.304 εισιτήρια και ήρθε 5η ανάμεσα στις 48 ταινίες της σεζόν.
Γουόκερ Έβανς

O Γουόκερ Έβανς (Walker Evans, 3 Νοεμβρίου 1903 – 10 Απριλίου 1975) ήταν Αμερικανός φωτογράφος, ιδιαίτερα γνωστός μέσα από το έργο του για την αμερικανική υπηρεσία "Farm Security Administration", στο οποίο αποτύπωσε τις συνθήκες ζωής των αμερικανών αγροτών. Θεωρείται ένας από τους σημαντικότερους φωτογράφους του 20ού αιώνα.
Αιγέας

Ο Αιγέας (ή Αιγεύς) ήταν ο ένατος στη σειρά μυθικός βασιλιάς της αρχαίας Αθήνας, όπου βασίλεψε γύρω στον 13ο αιώνα. Καταγόταν απ' ευθείας από τη γενιά του Ερεχθέα. Ήταν γιος του Πανδίονα και της Πυλίας, θυγατέρας του βασιλιά των Μεγάρων Πύλαντα και αδελφός του Νίσου, του Πάλλαντα και του Λύκου. Ο πατέρας του, ο Πανδίων, ήταν βασιλιάς της Αθήνας, αλλά οι Μητιονίδες τον είχαν εκθρονίσει και αυτός είχε καταφύγει στα Μέγαρα, όπου και πήρε γυναίκα του την κόρη του εκεί βασιλιά.
Τουρκοβούνια

Με το όνομα Τουρκοβούνια είναι γνωστή μια λοφοσειρά της Αττικής, καθώς και μία συνοικία του Δήμου Αθηναίων και μια συνοικία του Δήμου Κερατσινίου.

Είναι η υψηλότερη υψομετρικά και η πλέον εκτεταμένη λοφοσειρά στην κεντρική περιοχή του Λεκανοπεδίου της Αττικής. Χωρίζει, έτσι, το λεκανοπέδιο σε ανατολικό και δυτικό. Στην αρχαιότητα ονομάζονταν "Αγχεσμός", ονομασία που σχετίζεται με το οξύ σχήμα κάποιων κορυφών τους και η οποία αποδίδονταν επίσης στον Λόφο του Στρέφη. Η παλαιότερη ονομασία της λοφοσειράς ήταν "Λυκοβούνια". Το σημερινό όνομα δόθηκε κατ' κάποιους επειδή εκεί υπήρχε τουρκικό νεκροταφείο και κατ' άλλους επειδή εκεί στρατοπέδευαν τα στρατεύματα του Τούρκου Πασά Ομάρ, πριν την απελευθέρωση της Αθήνας. Τα Τουρκοβούνια αποτελούν το φυσικό όριο μεταξύ των δήμων Γαλατσίου (δυτικά, βορειοδυτικά), Φιλοθέης (βόρεια) και Ψυχικού (βορειοανατολικά), ενώ το νότιο τμήμα τους ανήκει στο Δήμο Αθηναίων (συνοικισμός Παπανδρέου). Στους νεότερους χρόνους στα Τουρκοβούνια είχε το λημέρι του ο φοβερός λήσταρχος Κακαράς, εξ ου και η ονομασία της σπηλιάς που υφίσταται εκεί. 

Σήμερα στη περιοχή τους βρίσκεται το Αττικό άλσος, το Κέντρο Νεότητας του Γαλατσίου, καθώς και η μονή με την εκκλησία του Προφήτη Ηλία. Στην κορυφή του είχε προγραμματιστεί επί δικτατορίας των Συνταγματαρχών (1967-1974) η ανέγερση του «Τάματος του Έθνους», δηλαδή ενός ναού του Σωτήρος, που όμως ποτέ δεν κατασκευάσθηκε. Στις πλαγιές των Τουρκοβουνίων είναι κτισμένο το Πολύγωνο και το υψηλότερο τμήμα του Γαλατσίου, γνωστό ως Πανόραμα Γαλατσίου.

Από το 1937 μέχρι το 1976 στα Τουρκοβούνια η εταιρία ΚΕΚΡΩΨ λειτουργούσε λατομείο και έτσι η γεωμορφολογία της περιοχής έχει, σε πολλά μέρη, καταστραφεί ανεπανόρθωτα. Αν και σήμερα το λατομείο έχει κλείσει, το βιομηχανικό στοιχείο παραμένει πολύ έντονο στη περιοχή. Εγκαταλελειμμένα κτήρια, τσιμεντένιες δομές και απορρίμματα πολλών ειδών είναι διάσπαρτα στα Τουρκοβούνια, τα οποία ονομάζονται γι' αυτόν τον λόγο και "Νταμάρια". Η εταιρία από το 1988 μέχρι και σήμερα βρίσκεται σε νομική διαμάχη με το Ελληνικό Δημόσιο και τον Δήμο Ψυχικού σχετικά με τη κυριότητα των εκτάσεων αυτών. 

Η συνοικία Τουρκοβούνια του δήμου Κερατσινίου αποτελούν και αυτά λόφο που βρίσκεται μεταξύ της Αμφιάλης και του Δήμου Νίκαιας.
Γιοσίκι Χαγιάσι

Ο Γιοσίκι Χαγιάσι (), 20 Νοεμβρίου 1965) είναι γνωστός Ιάπωνας μουσικός, συνθέτης και παραγωγός, γνωστός περισσότερο ως ο ντράμερ, πιανίστας και ιδρυτής της ιαπωνικής ροκ μπάντας, X Japan.

Ο Γιοσίκι Χαγιάσι γεννήθηκε στην Τατεγιάμα της Ιαπωνίας. Δημιούργησε τους X Japan μαζί με τον τραγουδιστή τους, Τοσίμιτσου «Τόσι» Ντεγιάμα (出山利三, Toshimitsu "Toshi" Deyama) το 1982. Τέσσερα χρόνια αργότερα, δημιούργησε την δική του ανεξάρτητη δισκογραφική εταιρία, την Extasy Records, έτσι ώστε να κυκλοφορεί τους δίσκους των X Japan. Το απόγειο της καριέρας τους ήρθε το 1989, με την κυκλοφορία του δίσκου τους, "Blue Blood". Μετά από τρία albums, και πάρα πολλές περιοδείες, η μπάντα διαλύθηκε το 1997.

Εκτός από την δραστηριότητα του στους X Japan, ο Yoshiki έχει συνεργαστεί με αρκετούς καταξιωμένους καλλιτέχνες, όπως τον ντράμερ των Queen, Ρότζερ Τέιλορ, τον παραγωγό των Beatles, Τζορτζ Μάρτιν, καθώς και είχε μια συμμετοχή σε ένα παγκόσμιο tribute album στους KISS, το "Kiss My Ass". Ως παραγωγός, έχει προωθήσει μέσω της Extasy Records πολλές τότε πρωτοεμφανιζόμενες μπάντες, όπως τους Luna Sea, τους Glay και τους Zi:Kill.

Μετά την διάλυση των X Japan, το επόμενο του βήμα ήταν η δημιουργία ενός νέου project, όπου εξελίχθηκε στους Violet UK, μία μπάντα που περιλαμβάνει ολοκληρωμένη ορχήστρα, πλήκτρα, κ.ά.
Μέχρι στιγμής η μπάντα δεν έχει κάποια επίσημη δισκογραφική κυκλοφορία, παρά μόνο έχουν κάνει μία συναυλία το 2002, όπου κυκλοφόρησε σε DVD το 2005 (όπου περιελάμβανε ορχηστρικές εκτελέσεις παλαιότερων κομματιών των X Japan, καθώς και δουλειά γραμμένη αποκλειστικά για τους Violet UK).
Τόμας Έντουαρντ Λόρενς

thumb|right|Τόμας Έντουαρντ Λόρενς
Ο Τόμας Έντουαρντ Λόρενς ("Thomas Edward Lawrence", 16 Αυγούστου 1888 – 19 Μαΐου 1935) ήταν Άγγλος αρχαιολόγος, στρατιωτικός και συγγραφέας, που έμεινε γνωστός ως ο Λόρενς της Αραβίας. Γεννήθηκε στο Τρέμαντοκ της Ουαλίας το 1888 και πέθανε στην κομητεία του Ντόρσετ το 1935.
Φριτς Λανγκ

Ο Φριτς Λανγκ ("Friedrich Anton Christian Lang", 5 Δεκεμβρίου 1890 – 2 Αυγούστου 1976) ήταν Αυστριακός σκηνοθέτης και, μαζί με τον Φρίντριχ Βίλχελμ Μούρναου, ο βασικός εκπρόσωπος του γερμανικού εξπρεσιονισμού. Το Ινστιτούτο Βρετανικού Κινηματογράφου του έδωσε μάλιστα το χαρακτηρισμό "Master of Darkness". 

Γεννήθηκε το 1890 στη Βιέννη. Μετά το σχολείο, παρακολούθησε για σύντομο διάστημα μαθήματα στην Ανώτερη Τεχνική Σχολή της Βιέννης, ενώ αργότερα άρχισε να παίρνει μαθήματα ζωγραφικής. Στο διάστημα μεταξύ 1910 και 1914 ταξίδεψε στην Ευρώπη και, όπως ο ίδιος ισχυρίζονταν, στην Ασία και τη Βόρεια Αφρική. Με το ξέσπασμα του Α' Παγκοσμίου Πολέμου, επιστρέφει στη Βιέννη και κατατάσσεται στο στρατό. Τον Ιούνιο του 1916 τραυματίζεται σοβαρά και καθώς αναρρώνει γράφει μερικά σενάρια για ταινίες. Το 1918 επιστρέφει στη Βιέννη με νευρικές διαταραχές από τους βομβαρδισμούς και για σύντομο διάστημα δουλεύει ως ηθοποιός, προτού δεχθεί τη δουλειά του σεναριογράφου στην εταιρεία παραγωγής Decla του Έριχ Πόμερ στο Βερολίνο. Εκεί, εργάστηκε για λίγο ως σεναριογράφος αλλά γρήγορα στράφηκε στη σκηνοθεσία συνεργαζόμενος με εταιρείες όπως η UFA και η Nero-Film.

Το 1920 γνωρίζει την ηθοποιό και συγγραφέα Τέα φον Χάρμπου (1889 - 1954), η οποία έγραψε σχεδόν πάντοτε μαζί του τα σενάρια των πιο γνωστών του ταινιών: "Dr. Mabuse der Spieler", "Die Nibelungen", "Metropolis", και "Ο Δράκος του Ντίσελντορφ". Παντρεύονται το 1922 για να χωρίσουν το 1933. Την ίδια χρονιά απαγορεύεται από το Γ' Ράιχ η προβολή της ταινίας του "Testament des Dr. Mabuse" και ο Λανγκ φεύγει για το Παρίσι, για να καταλήξει, ένα χρόνο αργότερα στην Αμερική. Αρχικά υπογράφει συμβόλαιο με την ΜGΜ και τα επόμενα είκοσι χρόνια θα σκηνοθετήσει αρκετές αμερικανικές ταινίες. Το 1950 σκηνοθετεί τις τρεις τελευταίες του ταινίες στα γερμανικά, οι οποίες έτυχαν άσχημης υποδοχής από το κοινό. Το 1964, σχεδόν τυφλός, έγινε πρόεδρος της επιτροπής του Φεστιβάλ των Καννών. Ως σκηνοθέτης είχε τη φήμη του τελειομανούς και κακού χαρακτήρα που κακομεταχειριζόταν τους ηθοποιούς. Πέθανε στην Καλιφόρνια το 1976.
Ιβάνγκοροντ

Το Ιβάνγκοροντ (ρωσικά: Ивангород, εσθονικά: Jaanilinn) είναι πόλη της βορειοδυτικής Ρωσίας, κτισμένη στις όχθες του ποταμού Νάρβα. Υπάγεται στην Περιφέρεια Λένινγκραντ και απέχει 159 χλμ. από την Αγία Πετρούπολη. O πληθυσμός της ανέρχεται σε 11.200 κατοίκους (απογραφή 2004).

Το Ιβάνγκοροντ βρίσκεται ακριβώς πάνω στα ρωσο–εσθονικά σύνορα. Στο παρελθόν μάλιστα ήταν τμήμα της πόλης Νάρβα, που τώρα ανήκει στην Εσθονία. Σήμερα αποτελεί έναν από τους κυριότερους οδικούς και σιδηροδρομικούς σταθμούς εισόδου στη Ρωσία από τη γειτονική χώρα. Αποτελεί επίσης τουριστικό προορισμό, για την ομορφιά του τοπίου και το μεσαιωνικό του κάστρο.
Μπίμπλια Χεμπράικα

thumb|180px|right|Η αρχική σελίδα της Μπίμπλια Χεμπράικα, 3η έκδοση
Η Μπίμπλια Χεμπράικα ή Biblia Hebraica είναι λατινική ονομασία που σημαίνει "Εβραϊκή Βίβλος" και αναφέρεται στην έκδοση του επεξεργασμένου εβραϊκού κειμένου της Εβραϊκής Βίβλου (δηλαδή, του Τανάκ κατά την Ιουδαϊκή ορολογία ή της Παλαιάς Διαθήκης κατά την Χριστιανική ορολογία) που εκδόθηκε από τον Εβραίο λόγιο Ρούντολφ Κίτελ (Rudolf Kittel) στη Γερμανία.

Η ονομασία αυτή έχει χρησιμοποιηθεί παραδοσιακά στις επικεφαλίδες των σελίδων των εκδόσεων 
της Εβραϊκής Βίβλου.

Οι εκδόσεις της "Μπίμπλια Χεμπράικα" συντομογραφούνται ως BH ή BHK (K για τον Κίτελ) ή BH1, BH2 και BH3, ανάλογα με την αναφερόμενη έκδοση.
Ιζαμπέλα Σκορούπκο

Η Ιζαμπέλα Σκορούπκο ("Izabella Dorota Scorupco", 4 Ιουνίου 1970) είναι Πολωνή ηθοποιός που έγινε γνωστή από τη συμμετοχή της στην ταινία του 1995, "GoldenEye" (ελλ. Επιχείρηση Χρυσά Μάτια στο ρόλο του κοριτσιού του Τζέημς Μποντ, Natalya Simonova.

Η Ιζαμπέλα γεννήθηκε στο Μπιάλιστοκ (αγγλ. Bialystok) της Πολωνίας.Όταν ήταν μόλις ενός έτους οι γονείς της, Λεχ και Μαγκνταλένα χώρησαν και η Ιζαμπέλα πήγε να ζήσει με τη μητέρα της. Το 1978 μετακόμισαν στη Στοκχόλμη της Σουηδίας. Εκεί έμαθε να μιλάει Σουηδικά και Αγγλικά εκτός από τη μητρική της γλώσσα τα Πολωνικά. Δούλεψε σαν μοντέλο και το 1989 την ανακάλυψε ο σκηνοθέτης Staffan Hildebrand και της έδωσε τον πρωταγωνιστικό ρόλο στην ταινία "Ingen kan älska som vi".

Υπήρξε παντρεμένη με τον Mariusz Czerkawski, παίχτη του χόκευ, από το 1996 εως και το 2000. Μαζί απέκτησαν μια κόρη, τη Τζούλια (Σεπτέμβριος 1997). Στις 30 Ιανουαρίου του 2003 παντρεύτηκε τον Αμερικανό Jeffrey Raymond. Μαζί απέκτησαν ένα γιο, τον Τζέηκομπ (24 Ιουλίου, 2003).
Ηφαιστειολογία

Η Ηφαιστειολογία (Vulcanology, Vulcanologie, Vulkankunde, Vulcanologi) αποτελεί ιδιαίτερο επιστημονικό κλάδο της Γεωλογίας. Κύριο αντικείμενο έρευνας και μελέτης της επιστήμης αυτής είναι τα ηφαίστεια, η ηφαιστειότητα, δηλαδή τα ηφαιστειακά φαινόμενα που παρατηρούνται κατά τη δράση τους, τα αίτια δημιουργίας και ο μηχανισμός δράσης τους, καθώς και η δυνατότητα πρόβλεψης των εξ αυτών καταστροφικών δραστηριοτήτων. Οι επιστήμονες του κλάδου αυτού καλούνται "ηφαιστειολόγοι".

Κατά τα τελευταία χρόνια ο κλάδος αυτός έλαβε μεγίστη ανάπτυξη, ιδιαίτερα στην Ελλάδα αμέσως μετά την έκρηξη του ηφαιστείου της Σαντορίνης.

Σήμερα οι "ηφαιστειολόγοι" που μελετούν τα αίτια και τη λειτουργία της ηφαιστειακής δράσης, μπορούν με τα μέσα που διαθέτουν να προβούν ακόμη και σε πρόγνωση (σύντομης χρονικά) ηφαιστειακής έκρηξης.

Τα πρώτα και σημαντικότερα ειδικά συγγράμματα περί Ηφαιστειολογίας ήταν των:
# F. Wolff ""Der Vulcanismus" (Stuttgart 1913-1929, τόμοι 3) και
# K. Sapper "Vulkankunde" (Stuttgart 1927).
Κίρα Νάιτλι

Η Κίρα Νάιτλι ("Keira Christina Knightley", 26 Μαρτίου 1985) είναι Αγγλίδα ηθοποιός. Άρχισε την καριέρα της από παιδική ηλικία αλλά έγινε παγκοσμίως γνωστή μετά το 2003 με τη συμμετοχή της στις ταινίες "Κάν'το όπως ο Μπέκαμ" (Bend It Like Beckham), "Οι Πειρατές της Καραϊβικής: Η Κατάρα του Μαύρου Μαργαριταριού" (Pirates of the Caribbean: The Curse of the Black Pearl) και "Περηφάνια και Προκατάληψη" (Pride & Prejudice). Η Κίρα έχει γίνει πλέον μια αξιόλογη πρωταγωνίστρια με συμμετοχές σε γνωστές ταινίες του Χόλυγουντ και έχει λάβει δυο υποψηφιότητα για Όσκαρ το 2005 και το 2014.
Νευματική σημειογραφία

Νευματική σημειογραφία ονομάζεται το σύνολο διαφορετικών συστημάτων σημειογραφίας που χρησιμοποιήθηκαν για την απόδοση της δυτικοευρωπαϊκής μουσικής μέχρι την ανακάλυψη του πενταγράμμου και χρησιμοποιούνται ως σήμερα στο γρηγοριανό μέλος και τη βυζαντινή μουσική. Στις νευματικές σημειογραφίες δεν χρησιμοποιούνται φθογγόσημα, τα οποία στο σύστημα του πενταγράμμου δηλώνουν συγκεκριμένους μουσικούς φθόγγους ανεξάρτητα από το τι προηγείται ή ακολουθεί, αλλά νεύματα, τα οποία δηλώνουν το διάστημα, το κατά πόσο δηλαδή θα πρέπει να ανέβει ή να κατέβει η φωνή σε σχέση με τον προηγούμενο φθόγγο.


Κατηγορία:Ιστορία της μουσικής
Κατηγορία:Μουσική σημειογραφία
Γιάννης Υφαντής

Ο Γιάννης Υφαντής (1949) είναι Έλληνας ποιητής, τιμημένος με το Βραβείο Καβάφη. 

Γεννήθηκε το 1949 στη Ραΐνα Αιτωλοακαρνανίας, κοντά στο Αγρίνιο. Παλαιότερα παρουσίαζε στο Κρατικό Ραδιόφωνο Θεσσαλονίκης, τις εκπομπές «Ελληνική και παγκόσμια ποίηση» και «Κατά βάθος το θέμα είναι ένα». Ποιήματά του έχουν μεταφραστεί σε αρκετές γλώσσες.
Φελίξ Καμάτσο

Ο Φελίξ Καμάτσο ("フェリクス・ペレス・カマチョ", 30 Οκτωβρίου 1957) ήταν ο κυβερνήτης του Γκουάμ (μετονομάστηκε σε Γκουαχάν το 2010) από τις 6 Ιανουαρίου 2003 ως τις 3 Ιανουαρίου του 2011.
Οβίδιος

thumb|200px|right|Οβίδιος
Ο Πόπλιος Οβίδιος Νάσων ("Publius Ovidius Naso", 20 Μαρτίου 43 π.Χ. – 17), γνωστός ως Οβίδιος, ήταν Ρωμαίος ποιητής, που έζησε κατά τη διάρκεια της βασιλείας του Οκταβιανού Αύγουστου. Ήταν σύγχρονος των γηραιότερων Βιργίλιου και Οράτιου, με τους οποίους συχνά κατατάσσεται ως ένας από τους τρεις κανονικούς ποιητές της λατινικής λογοτεχνίας. Είναι περισσότερο γνωστός από τις "Μεταμορφώσεις", μίας σειράς 15 βιβλίων μυθολογικής αφήγησης γραμμένης σε δακτυλικό εξάμετρο, καθώς και για τις συλλογές ερωτικής ποίησης σε ελεγειακά δίστιχα, και ιδιαίτερα για τους "Έρωτες" (Amores) και την "Ερωτική τέχνη" (Ars amatoria). Πολλοί μιμήθηκαν την ποίησή του κατά την Ύστερη Αρχαιότητα και το Μεσαίωνα και επηρέασε σε μεγάλο βαθμό τη δυτική τέχνη και λογοτεχνία. Ήταν ο τελευταίος από τους μεγάλους αυγούστειους ποιητές, που έζησε στις αρχές της Pax Romana, της ειρήνης δηλαδή ανάμεσα στα έθνη της Ρωμαϊκής Αυτοκρατορίας που επέβαλαν οι ρωμαϊκές στρατιωτικές δυνάμεις.
Γεννήθηκε στην ιταλική πόλη Σουλμόνα το 43 π.Χ. και πέθανε στην πόλη Τόμις της Μοισίας (Ρωμαϊκής επαρχίας του κάτω Δούναβη) το 17 μ.Χ.
Οκτωβριανή Επανάσταση

Η Οκτωβριανή Επανάσταση (), επίσημα γνωστή στη Σοβιετική λογοτεχνία ως Μεγάλη Οκτωβριανή Σοσιαλιστική Επανάσταση (, '), και συχνά γνωστή ως Κόκκινος Οκτώβριος, Οκτωβριανή Εξέγερση, Μπολσεβικική Επανάσταση, ή Μπολσεβικικό Πραξικόπημα, ήταν μια επανάσταση στη Ρωσία που διεξήχθη από τους Μπολσεβίκους και τον Βλαντιμίρ Λένιν και ήταν η κύρια επανάσταση στην ευρύτερη Ρωσική Επανάσταση του 1917. Έλαβε χώρα με μια ένοπλη εξέγερση στην Πετρούπολη στις 7 Νοεμβρίου (Π.Η. 25 Οκτωβρίου) 1917 με αποτέλεσμα την κατάληψη της εξουσίας από τους Μπολσεβίκους.
Γαλατασαράι

Η Γαλατασαράι ΣΚ (τουρκικά: "Galatasaray SK", ) είναι τούρκικος αθλητικός σύλλογος με έδρα την Κωνσταντινούπολη. Ιδρύθηκε το 1905 από τον Αλί Σαμί Γιεν και άλλα άτομα από το Λύκειο Γαλατασαράι (Galatasaray Lisesi).

Είναι γνωστή κυρίως από τα τμήματα ποδοσφαίρου και καλαθοσφάιρισης που διαθέτει. Επίσης, δραστηριοποιείτε στο στίβο, καλαθοσφαίριση με καρότσι, πετοσφαίριση, υδατοσφαίριση, κολύμβηση, κωπηλασία, ιστιοπλοΐα, τζούντο, μπριτζ, ιππασία, χειροσφαίριση, αντισφαίριση και στον μηχανοκίνητο αθλητισμό αγωνιζόμενη στην Superleague Formula. Η Γαλατασαράι αποτελεί ένα από τα πιο σημαντικά μέλη της Κοινότητας Γαλατασαράι (Galatasaray Topluluğu) μαζί με το Πανεπιστήμιο Γαλατασαράι (Galatasaray Üniversitesi) και το Λύκειο Γαλατασαράι.
Ποινική Δικονομία

Η Ποινική Δικονομία αποτελεί το σύνολο των κανόνων του δικαίου που καθορίζουν αφενός την αρμοδιότητα των οργάνων (Υπηρεσιών και Δικαστηρίων) της Πολιτείας και αφετέρου την διαδικασία δράσης των οργάνων αυτών προκειμένου να βεβαιώσουν ενοχή του κατηγορουμένου ώστε να επιβάλουν σ΄ αυτόν την από το ουσιαστικό Ποινικό Δίκαιο προβλεπόμενη ποινική κύρωση. Είναι το δίκαιο της ποινικής διαδικασίας και διακρίνεται από το ουσιαστικό Ποινικό Δίκαιο, το οποίο προβλέπει μόνο ποιες πράξεις είναι αξιόποινες. Συνεπώς οι κανόνες του Ουσιαστικού Ποινικού Δικαίου καθίστανται ενεργοί δια των κανόνων της Ποινικής Δικονομίας. Η Ποινική Δικονομία, που αποτελεί ιδιαίτερο κλάδο της Δικονομίας περιέχει τους κανόνες για την άσκηση της ποινικής δίωξης, για την ποινική προδικασία, για την αρμοδιότητα των ποινικών δικαστηρίων και τη διαδικασία στο ακροατήριο και για την άσκηση ενδίκων μέσων (έφεσης, αναίρεσης κλπ.) κατά των αποφάσεων των δικαστηρίων. 

Κύρια πηγή του Ποινικού Δικονομικού Δικαίου είναι ο Κώδικας Ποινικής Δικονομίας (Ν. 1493/17-8-1950) που τέθηκε σε εφαρμογή την 1 Ιανουαρίου 1951 όπως ισχύει σήμερα μετά τις αλλεπάλληλες τροποποιήσεις του.
McDonald's

thumb|Η έδρα της εταιρίας, το McDonald's Plaza
Η εταιρεία McDonald's (NYSE: MCD) είναι η μεγαλύτερη αλυσίδα εστιατορίων ταχείας εστίασης (fast food) στον κόσμο. Εξυπηρετεί περίπου 68 εκατομμύρια πελάτες ημερησίως σε 119 χώρες. Πουλά κυρίως χάμπεργκερ, τσίζμπεργκερ, προϊόντα κοτόπουλου, τηγανιτές πατάτες, πρωϊνό, αναψυκτικά, μίλκσεϊκς και επιδόρπια. Προσφέρει επίσης σαλάτες και φρούτα. Πολλά από τα εστιατόρια McDonald's περιλαμβάνουν ειδικό χώρo για παιδιά.
Όμπλαστ του Λένινγκραντ

Το Όμπλαστ του Λένινγκραντ (ρωσικά: Ленингра́дская о́бласть) είναι ομοσπονδιακό υποκείμενο της Ρωσίας. Βρίσκεται στη βορειοδυτική Ρωσία, στα σύνορα της χώρας με τη Φινλανδία και την Εσθονία. Βρέχεται από τον Κόλπο της Φινλανδίας (ανατολική Βαλτική Θάλασσα) και παλαιότερα έφερε το όνομα Ίνγκρια, μαζί με εδάφη που σήμερα ανήκουν στη βορειότερη Δημοκρατία της Καρελίας.

Κέντρο της περιφέρειας είναι η Αγία Πετρούπολη, η οποία όμως (ως πρώην πρωτεύουσα του κράτους) τελεί υπό το καθεστώς της "ομοσπονδιακής πόλης", αποτελώντας ξεχωριστή μονάδα στη ρωσική διοικητική διαίρεση. Μέχρι το 1991, η Αγία Πετρούπολη έφερε επίσης το όνομα Λένινγκραντ.

Το Λένινγκραντ χωρίζεται σε 17 νομούς, με συνολική έκταση 84.500 τ.χλμ. και πληθυσμό 1.669.205 κατοίκους, σύμφωνα με την απογραφή του 2002. Κύριες δραστηριότητες είναι η βιομηχανία και το εμπόριο - η αναλογία αστικού προς αγροτικό πληθυσμό είναι 2 προς 1. Στην περιφέρεια υπάγονται συνολικά 31 πόλεις, με μεγαλύτερες εξ αυτών τη Γκάτσινα (88.659) και το Βύμποργκ (79.224 κάτοικοι). Στις στατιστικές δε συμπεριλαμβάνεται η Αγ. Πετρούπολη (περίπου 5.000.000), για το λόγο που αναφέρθηκε παραπάνω.
Κρητιδική περίοδος

Η Κρητιδική περίοδος είναι η πιο πρόσφατη περίοδος από τις τρεις περιόδους (τριασική, ιουρασική, κρητιδική) του μεσοζωικού αιώνα. Η ονομασία προέρχεται από την λέξη creta, που στα λατινικά σημαίνει κιμωλία, ένα πέτρωμα μαλακό, ασβεστολιθικό και σχεδόν λευκό, που αποτέθηκε κατά το τέλος της περιόδου σε εκτεταμένες ζώνες της βορειοανατολικής Ευρώπης. (για παράδειγμα, στην περιοχή του Ντόβερ μεταξύ Γαλλίας και Αγγλίας, με τους γνωστούς λευκούς βράχους). Το όνομα δόθηκε από τον J.B.J. Omalius d’Halloy το έτος 1822, ο οποίος επρόκειτο να δημιουργήσει τον γεωλογικό χάρτη της Γαλλίας εκείνη την εποχή. Η Κρητιδική περίοδος τελείωσε με μία από τις μεγαλύτερες μαζικές εξαφανίσεις οργανισμών στην ιστορία της Γης, όπως ήταν η εξαφάνιση των δεινοσαύρων, των ιπτάμενων και θαλάσσιων ερπετών και πολλών θαλάσσιων ασπονδύλων.
OGame

Το OGame είναι ένα MMOG στρατηγικής και διαχείρισης. Οι απαιτήσεις του είναι η χρήση ενός φυλλομετρητή, όπως για παράδειγμα ο Microsoft Internet Explorer ή o Mozilla Firefox και μια σύνδεση στο διαδίκτυο. Παίζεται από περισσότερα από δύο εκατομμύρια άτομα.
Σαμουράι

right|thumb|Ηθοποιοί του χοροθεάτρου Καμπούκι, ντυμένοι ως σαμουράι (1880)|250 px 

Οι Σαμουράι (), όπως παρουσιάζονται στην ιαπωνική ιστορία, ήταν μια τάξη άφοβων και βίαιων πολεμιστών, που ουσιαστικά κυριάρχησε στην Ιαπωνία για περισσότερα από 600 χρόνια, από τα μέσα του 12ου αιώνα. Η θέση τους στο κοινωνικο-πολιτικό πλαίσιο της ιαπωνικής φεουδαρχίας υπήρξε σημαντική, καθώς λειτούργησαν αρκετές φορές ως ρυθμιστές της ροής των ιστορικών γεγονότων. Απέκτησαν παγκόσμια φήμη για τις ικανότητές τους στο χειρισμό των όπλων, ιδιαίτερα στο ξίφος ("κατάνα"), και για τα κατορθώματά τους, έγιναν "θρύλοι" της ενδοχώρας. 

Η λέξη "σαμουράι" προέρχεται από το ιαπωνικό ρήμα "σαμoρό" ή "σαμπουρό" και χρησιμοποιήθηκε αρχικά για να περιγράψει τους προσωπικούς υπηρέτες των πλούσιων και πανίσχυρων γαιοκτημόνων του 8ου αιώνα στην Ιαπωνία. Ορισμένοι από αυτούς τους γαιοκτήμονες ήταν αριστοκράτες, ευγενείς που είχαν εγκαταλείψει τη βασιλική αυλή του Κιότο, τότε πρωτεύουσα της Ιαπωνίας, προκειμένου να αναζητήσουν την τύχη τους. Μ' αυτόν τον τρόπο δημιουργήθηκε σταδιακά ένα δίκτυο φυλών ή «οικογενειών» με τη διευρυμένη έννοια. Έτσι, όμως, η κεντρική διακυβέρνηση της χώρας έχασε τη δύναμή της, ενώ ο νόμος και η τάξη τηρούνταν πλέον από τις διαφορετικές οικογένειες. Οι οικογένειες εξοπλίστηκαν με την πάροδο του χρόνου, ώστε να μπορούν να προστατέψουν τη γη τους και τους ανθρώπους τους. Αυτό ήταν και το έναυσμα για την ανάπτυξη της τάξης των σαμουράι, πάνω σε έναν αρχαιότερο κώδικα που ήδη είχαν αναπτύξει οι πολεμιστές Γιαγιόι.
Πεσίτα

Απόσπασμα από το αρχαιότερο χειρόγραφο της Πεσίτα, των εδαφίων , που παράχθηκε στην Άμιδα (σημερινό [[Ντιγιαρμπακίρ]]) το έτος [[464]] και περιέχει την [[Πεντάτευχος|Πεντάτευχο]] (εκτός του [[Λευιτικό (βιβλίο)|Λευιτικού]]), [[Βρετανικό Μουσείο]]
Η Πεσίτα είναι η κυριότερη αρχαία μετάφραση της Αγίας Γραφής στη συριακή γλώσσα. Στη σχετική βιβλιογραφία συντομογραφείται ως Sy.
Ζοζέφ Καμπιλά

Ο Ζοζέφ Καμπιλά ("Joseph Kabila Kabange", 4 Ιουνίου 1971) ήταν ο 4ος πρόεδρος της Λαοκρατικής Δημοκρατίας του Κονγκό.
Κόνραντ Τσούζε

Ο Κόνραντ Τσούζε (γερμ.: "Konrad Ernst Otto Zuse", 22 Ιουνίου 1910 – 18 Δεκεμβρίου 1995) ήταν Γερμανός μηχανικός και πρωτοπόρος των υπολογιστών. Το μεγαλύτερό του επίτευγμα ήταν η ολοκλήρωση του πρώτου λειτουργικού προγραμματιζόμενου υπολογιστή, βασισμένου στο δυαδικό σύστημα, του Z3, το 1941. Η εφεύρεσή του ήταν ο πρώτος προγραμματιζόμενος ηλεκτρονικός υπολογιστής σε παγκόσμιο επίπεδο.
Πίτσα

thumb|right|300px|Πίτσα χωρισμένη σε κομμάτια
thumb|300px|
Η πίτσα είναι φαγητό αποτελούμενο από ψημένη ζύμη, και μείγμα λαχανικών ή και αλλαντικών. Υπάρχουν δύο βασικά είδη πίτσας, η ιταλική και η καναδέζικη. Η ιταλική πίτσα έχει λεπτή ζύμη και συνήθως περιορισμένο αριθμό υλικών ανά πίτσα (πιο συγκεκριμένα εξαρτάται από τη φαντασία του μάγειρα) και είναι ατομική. Η καναδέζικη έχει πιο χοντρή ζύμη και συνήθως έχει πληθώρα υλικών επάνω. Η καναδέζικη υπάρχει κατά κανόνα σε τρία μεγέθη: ατομική, οικογενειακή (ή μεσαία) και γίγας.

Η σύγχρονη εκδοχή της πίτσας έχει ιταλική προέλευση από τον 16ο αιώνα στη Νάπολη (Ναπολιτάνικη πίτσα ή Πίτσα Μαργαρίτα). Σήμερα, μαζί με τα μακαρόνια (ζυμαρικά/pasta), θεωρείται το κατ'εξοχήν χαρακτηριστικό ιταλικό φαγητό. Η κυβέρνηση της χώρας προστατεύει με νόμο την παραδοσιακή ιταλική πίτσα. Βέβαια, σύγχρονες μελέτες αναφέρουν πως η πίτσα μάλλον οφείλει το σχήμα της στους Πέρσες, οι οποίοι κατά τις εκστρατείες τους έψηναν ψωμί στις στρογγυλές ασπίδες τους. Η σύλληψη όμως της ιδέας της πίτσας (στρογγυλή βάση από ζύμη ψωμιού και επάνω στρώση από τυρί, ελαιόλαδο, λαχανικά και μυρωδικά) πιθανώς έχει ρίζες στην Αρχαία Ελλάδα όπου το φαγητό αυτό ονομάζονταν "πλακούντας" και στα Βυζαντινά χρόνια "πίττα".
Αρκτούρος

Ο Αρκτούρος είναι η κλασική ονομασία του αστέρα α (άλφα) του αστερισμού Βοώτη. Πρόκειται για τον φωτεινότερο αστέρα (με το μικρότερο δηλαδή φαινόμενο μέγεθος) όχι μόνο του Βοώτη, αλλά και ολόκληρου του βόρειου ουράνιου ημισφαιρίου. Επίσης με φαινόμενο μέγεθος -0,04 είναι το τρίτο λαμπρό μονό άστρο, αφού το Άλφα Κενταύρου αποτελείται από δύο αστέρας, με το λαμπρότερο μέλος από μόνο του να έχει μέγεθος -0,01.
Σικάγο

Το Σικάγο (αγγλικά: Chicago, Illinois), είναι η μεγαλύτερη πόλη στην πολιτεία του Ιλινόις και η 3η μεγαλύτερη από άποψη πληθυσμού στις Ηνωμένες Πολιτείες μετά τη Νέα Υόρκη και το Λος Άντζελες. Η ευρύτερη μητροπολιτική περιοχή (γνωστή και ως «Chicagoland») έχει περί τα 9,7 εκατομμύρια κατοίκους ενώ στην ίδια την πόλη ζουν περί τα 3 εκατομμύρια. Το Σικάγο επίσης, είναι έδρα της κομητείας Κουκ. 

Βρίσκεται στη νοτιοδυτική ακτή της λίμνης Μίσιγκαν και τα ευρύτερα όρια της πόλης περιλαμβάνουν εδάφη τριών πολιτειών: του Ιλινόι, του Ουισκόνσιν και της Ιντιάνα.
Xellent

Η Xellent είναι Ελβετική βότκα. Η σύστασή της είναι βότκα και νερό παγετώνα. Παρασκευάζεται με τριπλή απόσταξη.

Το βασικό συστατικό που χρησιμοποιείται στη βότκα Xellent είναι ελβετική σίκαλη, που καλλιεργείται στις Άλπεις της κεντρικής Ελβετίας, σε ύψη όχι λιγότερο από 500 μέτρα και όχι περισσότερο από 800 όπως επίσης και σε έκταση όχι μεγαλύτερη από δύο εκτάρια. Οι ποικιλίες αναπτύσσονται μέσα σε αυτές τις συγκεκριμένες περιοχές. Η συγκομιδή γίνεται μόνο όταν έχουν υπάρξει σχετικά λίγες βροχοπτώσεις. Έπειτα αποθηκεύεται σε μικρούς μύλους λίγα μέτρα από το αποστακτήριο.

Εκεί, πλένεται και επιλέγεται πριν παραδοθεί για απόσταξη.

Αποστάζεται με μια διαδικασία οι οποία περιλαμβάνει τρία στάδια:

*Κατά τη διάρκεια του πρώτου σταδίου αποστάζεται σε έναν μικρό χάλκινο αποστακτήρα.
*Στη δεύτερη φάση της απόσταξης, καθαρίζεται με ένα σύστημα reflux που αποτελείται από μια μικρή χάλκινη στήλη με 45 πιάτα. Η DIWISA είναι το μόνο αποστακτήριο στον κόσμο που κατέχει αυτόν τον εξοπλισμό ο οποίος επιτρέπει την παραγωγή της συγκεκριμένης βότκα.
*Η τρίτη απόσταξη γίνεται για να αφαιρεθούν τυχόν υπολείμματα. Η διαδικασία αυτή ρυθμίζει την γεύση. Σε αυτό το σημείο, η βότκα έχει μια περιεκτικότητα σε αλκοόλ πάνω από 96%.

Αφού μείνει για μερικούς μήνες σε βαρέλια στη συνέχεια η βότκα αραιώνεται με νερό ώστε να ελαττωθεί το οινόπνευμα στο 40%.

Το νερό που χρησιμοποιείται προέρχεται από τον παγετώνα Titlis ο οποίος βρίσκεται στις Άλπεις της κεντρικής Ελβετίας. Ρέει από ύψος 3.000 μέτρων και δια μέσου του βουνού συλλέγεται στην κοιλάδα Engelberg, περίπου 15 μέτρα κάτω από το έδαφος. Το νερό είναι μαλακό, πλούσιο σε οξυγόνο και μέταλλα. 

Για να ολοκληρωθεί η διαδικασία, συνεχίζει να φιλτράρεται αρκετές φορές.
Ροζάριο

right|thumb|Ροζάριο

To ροζάριο ή ροδάριο (από το Λατινικό rosarium, «στέμμα από τριαντάφυλλα»), είναι ένα σημαντικό κομμάτι της πλούσιας παράδοσης της Καθολικής Εκκλησίας, αποτελούμενο από μία σειρά χαντρών και ένα μεθοδικό σύστημα προσευχής. Η χρήση του Ροζαρίου συνδυάζει προσευχή και περισυλλογή, ξεκινάει με το Πάτερ Ημών, και μετά ακολουθούν δέκα προσευχές του Χαίρε Μαρία. Κάθε τέτοια ακολουθία είναι γνωστή ως «δεκάδα». Η πλήρης προσευχή του Ροζαρίου περιλαμβάνει την ολοκλήρωση όλων των δεκάδων και μαζί άλλες προσευχές (όπως το Σύμβολο των Αποστόλων κ.ά.).

Το Ροζάριο προσεύχεται και από πιστούς άλλων Χριστιανικών ομολογιών, όπως τους Αγγλικανούς, τους Παλαιοκαθολικούς, τους Διαμαρτυρόμενους και τους Ορθοδόξους.

Ο Πάπας Ιωάννης Παύλος Β΄ στην Αποστολική του Επιστολή (16 Οκτωβρίου 2002) Rosarium Virginis Mariae (το Ροζάριο της Παρθένου Μαρίας), πρότεινε να προστεθούν άλλες πέντε δεκάδες στον παραδοσιακό αριθμό των δεκαπέντε. Έτσι, κάποιοι Καθολικοί λένε είκοσι δεκάδες του Ροζάριου.
Μαφάλντα

Μαφάλντα είναι το όνομα της πρωταγωνίστριας της ομώνυμης μακράς σειράς σχεδίων κόμικ του Αργεντινού σκιτσογράφου Χοακίν Σαλβαδόρ Λαβάδο, γνωστότερου με το ψευδώνυμο Κίνο.

Οι ιστορίες χαρακτηρίζονται από την ενήλικη αντίληψη της Μαφάλντα μαζί με μια παιδική αφέλεια και περιέργεια. Συχνά αναρωτιέται και προβληματίζεται για μεγάλα προβλήματα του κόσμου όπως ο πόλεμος και η πείνα (οι ιστορίες είναι γραμμένες το 1960-70 και έτσι κυριαρχούν ο Ψυχρός πόλεμος και ο Πόλεμος του Βιετνάμ στις ειδήσεις που ακούν οι ήρωες), άλλες φορές ειρωνεύεται τα προβλήματα της χώρας, τις κακές υποδομές και την κακή οικονομία (τα οποία συχνά μοιάζουν με παρόμοια διαχρονικά προβλήματα ανά χώρες και ανά εποχές) και συχνά απλά προσπαθεί να βρει τρόπο να αποφύγει να φάει την σούπα που τόσο σιχαίνεται και συνεχώς φτιάχνει η μητέρα της.

Η Μαφάλντα υπήρξε πολύ δημοφιλής στη Λατινική Αμερική και στην Ευρώπη. Στην Βόρεια Αμερική δεν διαδόθηκε τόσο, ίσως επειδή μερικοί την έβλεπαν παραπλήσια στον Τσάρλι Μπράουν, ή και ίσως επειδή έχει μία ιδιαίτερη αργεντίνικη οπτική που δεν γίνεται κατανοητή από βορειοαμερικανούς.
Αθηναϊκή δημοκρατία

Η Αθηναϊκή δημοκρατία ήταν το διαρκώς εξελισσόμενο σύστημα κατανομής της εξουσίας, που κατέληξε να εφαρμόζεται ως αποτέλεσμα τουλάχιστον 170 ετών διενέξεων και διαφορών μεταξύ των κατοίκων του μεγαλύτερου τμήματος της Αττικής. Εφαρμόστηκε στην αρχαία πόλη-κράτος των Αθηναίων για 140 έτη, από το 462 π.κ.χ. έως το 322 π.κ.χ. με δύο μικρά διαλείμματα τυραννίδων τις οποίες κατέλυσε. 

Σύμφωνα με αυτή, αφού η διαβίωση όλων των πολιτών (από τη γέννηση ως το θάνατο τους), διέπεται από νόμους, οι πολίτες είναι οι μόνοι υπεύθυνοι, ώστε να διαμορφώσουν τους νόμους που τους αξίζουν, σύμφωνα με τις κοινές τους πεποιθήσεις (δόξες), τα κοινά τους συμφέροντα και οφείλουν να τους τηρούν. 

Αποτέλεσμα της εφαρμογής της δημοκρατίας είναι αυτό που σήμερα αποκαλούμε πολιτισμό. Πολιτισμός είναι οτιδήποτε παρέχεται απρόσκοπτα σε όλους και έχει ως αποτέλεσμα τον εξωραϊσμό τους. Δεν είναι πολιτισμός ότι παράχθηκε στις βασιλικές ή τυρρανικές ή αυτοκρατορικές κλειστές αυλές ή είναι κτήμα εξειδικευμένων ή λίγων για τον εξωραϊσμό τους ή την επαγγελματική τους αποκατάσταση. 

Ο εκπολιτισμός σε τέτοιο πληθυσμιακό μέγεθος δεν συνέβη πουθενά αλλού στον κόσμο, (τουλάχιστον μέχρι την καθιέρωση της "βασικής" εκπαίδευσης περί τον 18ο κ.χ.ε.) παρά μόνο στην Αθήνα της Δημοκρατίας. Δικαιοσύνη, Συγγράμματα, Συμπόσια, Εορτές, Αγώνες, Φιλοσοφία, Θέατρο, εφαρμοσμένες τέχνες δηλαδή οι αρχές όλων των επιστημών κατέστησαν ελεύθερες σε όλους για πρώτη φορά στην Αθηναϊκή Δημοκρατία. Βασιλείς, τύρρανοι, αυτοκράτορες, ευγενείς, μπορεί να κατείχαν τμήματα των τεχνών αλλά δεν είχαν πολίτες να τις επωφεληθούν, να τις βελτιώσουν και να βελτιωθούν. 

Το πολίτευμα της αρχαίας Αθηναϊκής δημοκρατίας δεν πρέπει να συγχέεται με την σύγχρονη "αντιπροσωπευτική" δημοκρατία (ή κοινοβουλευτισμό) καθώς διαφέρουν μεταξύ τους σε πολλά ουσιαστικά σημεία, που τα καθιστούν πρακτικά ξένα μεταξύ τους.
Νόρα Τζόουνς

Η Νόρα Τζόουνς ("Norah Jones", πραγματικό όνομα: "Geetali Norah Jones-Shankar", 30 Μαρτίου 1979) είναι Αμερικανίδα τραγουδίστρια και πιανίστρια. Είναι κόρη του Ινδού μουσικού Ραβί Σανκάρ από το δεύτερο γάμο του με την Σού Τζόουνς.

Η μουσική της Νόρα Τζόουνς χαρακτηρίζεται από μία ιδιαίτερη μίξη τζαζ, παραδοσιακής φωνητικής ποπ, μπλουζ και κάουντρι. Το 1996 κέρδισε το βραβείο της καλύτερης τζαζ τραγουδίστριας και της καλύτερης σύνθεσης στα φοιτητικά βραβεία του περιοδικού Downbeat. Με το συγκρότημα της, το οποίο εκτός της ιδίας συμμετέχουν οι Τζέσι Χάρις (σύνθεση, κιθάρα), Λη Αλεξάντερ (μπάσο) και Νταν Ρίζερ (ντραμς), υπέγραψαν συνεργασία με την εταιρεία Blue Note Records το 2001. Το πρώτο άλμπουμ της στην εταιρεία με τίτλο "Come Away With Me" κυκλοφόρησε στις αρχές του 2002 με τεράστια εμπορική επιτυχία, πουλώντας περισσότερα από 18 εκατομμύρια αντίτυπα και έγινε πολυπλατινένιο. Η επιτυχία του άλμπουμ ήταν πρωτοφανής συνθήκη για την Blue Note και αυτό το άλμπουμ άλλαξε την μετέπειτα πορεία του ιστορικού τζαζ label. Το 2003 η Τζόουνς συμμετείχε στο γκρουπ Little Willies, ένα σχήμα αφιερωμένο στην μουσική των Χανκ Γουίλιαμς, Γουίλι Νέλσον και Κρις Κριστόφερσον. Το 2004 κυκλοφόρησε το δεύτερο της δίσκο στην Blue Note με τίτλο "Feels Like Home", ένα άλμπουμ που την καθιέρωσε σαν μία από τις σημαντικότερες νέες τραγουδίστριας της παγκόσμιας ποπ σκηνής.
Ρακίνας

<br>

thumb|right|Ζαν Ρασίν
Ο Ρακίνας ή Ζαν Ρασίν ("Jean Racine", 22 Δεκεμβρίου 1639 - 21 Απριλίου 1699) ήταν Γάλλος δραματουργός, ένας από τους τρεις μεγάλους θεατρικούς συγγραφείς στη Γαλλία του 17ου αιώνα (μαζί με τον Μολιέρο και τον Πιέρ Κορνέιγ) και σημαντική προσωπικότητα της δυτικής λογοτεχνικής παράδοσης. 

Γεννήθηκε στις 22 Δεκεμβρίου του 1639 στο Λα Φερτέ-Μιλόν της Πικαρδίας και πέθανε στις 21 Απριλίου του 1699 στο Παρίσι. Η μητέρα του πέθανε το 1641 και ο πατέρας του το 1643.

Το 1649 μπήκε στο μοναστήρι Πορ-Ρουαγιάλ όπου και τάφηκε όταν πέθανε το 1699 δίπλα στους παλιούς καθηγητές του σύμφωνα με την διαθήκη του που έγραψε το 1689. Το 1658 πήγε στο Παρίσι και σπούδασε στο κολέγιο του Αρκούρ (Harcourt). Το 1661 ο Ρακίνας βρέθηκε στο Βρε στο νότο της Γαλλίας κοντά σε έναν θείο του ο οποίος ήταν αξιωματούχος της εκκλησίας. Το 1663 έγραψε ωδές για τον Λουδοβίκο 14ο και παρουσιάστηκε στην Αυλή του βασιλιά. Το 1666 οι σχέσεις του με το Πορ-Ρουαγιάλ ήρθαν σε ρήξη καθώς οι δάσκαλοί του θεωρούν το θέατρό του ανήθικο. Όμως το 1677 παντρεύεται,ονομάζεται μαζί με τον Μπουαλό, ιστοριογράφος του βασιλιά, εγκαταλείπει την έντονη ζωή και υιοθετεί έναν αυστηρό τρόπο ζωής. Το 1679 συμφιλιώνεται με το Πορ-Ρουαγιάλ. Το 1676 κυκλοφόρησε η συλλογική έκδοση των έργων του Ρακίνα. Πηγή έμπνευσης των έργων του υπήρξαν η ιστορία και οι τραγωδίες των αρχαίων Ελλήνων και Ρωμαίων συγγραφέων, όπως του Ευριπίδη και του Σενέκα, περί το τέλος δε της ζωής του και η Βίβλος ("Εσθήρ, "Αθαλία") .
Σκρουτζ Μακ Ντακ

right|200px|thumb|Ο Σκρουτζ από τον "Καρλ Μπαρκς"
Ο Σκρουτζ Μακ Ντακ ή Θείος Σκρουτζ (Αγγλικά: "Scrooge McDuck" ή "Uncle Scrooge") είναι φανταστικός χαρακτήρας της "Ντίσνεϊ". Σε αντίθεση με τα περισσότερα παπιά-ήρωες της εταιρίας, δεν δημιουργήθηκε στο χώρο των κινουμένων σχεδίων, αλλά στα περιοδικά κόμικς. Έκανε την πρώτη του εμφάνιση τον Δεκέμβριο του 1947, δια χειρός του μεγάλου σχεδιαστή Καρλ Μπαρκς, στην ιστορία "Χριστούγεννα στο Βουνό της Αρκούδας" (Κόμιξ #127). Τα κύρια χαρακτηριστικά του Σκρουτζ είναι τα απίστευτα πλούτη του (είναι μακράν το πιο πλούσιο άτομο στον κόσμο της Ντίσνεϊ, αλλά και σε όλο τον κόσμο της φαντασίας - μυθοπλασίας), αλλά και η απύθμενη τσιγκουνιά του. Σύμφωνα με φήμες, η περιουσία του Σκρουτζ είναι τόσο μεγάλη, που φτάνει τα 6 απιθανικομμύρια, 7 φανταστικομμύρια, 8 πολυμυριαδομμύρια, 9 δισεκατομμύρια, 1 εκατομμύριο, 23 δολάρια και 45 σεντς. Το όνομα Σκρουτζ είναι βασισμένο στον "Εμπενίζερ Σκρουτζ", τον βασικό πρωταγωνιστή του μυθιστορήματος "Χριστουγεννιάτικη ιστορία" του Καρόλου Ντίκενς.
Αλ Ναΐρ

<br>
Αλ Ναΐρ είναι το ιδιαίτερο όνομα του αστέρα α (άλφα) του αστερισμού Γερανού. Το όνομα Αλ Ναΐρ είναι αραβικό (παραδίδεται από τον Al Tizini) και σημαίνει «ο λαμπρός». Πραγματικά, είναι ο φωτεινότερος όλων των αστέρων του Γερανού και σημειώνει τη δεξιά πλευρά του σώματος του πουλιού. Οι ίδιοι οι `Αραβες ωστόσο τον τοποθετούσαν στην ουρά του ψαριού που σήμερα αναγνωρίζεται ως ξεχωριστός αστερισμός, ο Νότιος Ιχθύς. Οι αρχαίοι Κινέζοι αποκαλούσαν τον αστέρα Ke. Είναι μόλις ορατός από την Ελλάδα, στον νότιο ορίζοντα, τα φθινοπωρινά βράδια.

Ο Αλ Ναΐρ είναι κυανός υπογίγαντας με απόλυτο μέγεθος -0,74, είναι δηλαδή στην πραγματικότητα 380 φορές λαμπρότερος από τον `Ηλιο, ενώ η θερμοκρασία της επιφάνειάς του ανέρχεται σε 13.500 K. Η διάμετρός του είναι 3,6 φορές μεγαλύτερη της ηλιακής. Απομακρύνεται από το Ηλιακό Σύστημα με ταχύτητα 10,9 χιλιόμετρα το δευτερόλεπτο.
Ωραπόλλων

Ο Ωραπόλλων ήταν Έλληνας γραμματικός, διδάσκαλος, υπομνηματιστής και ιερέας της αιγυπτιακής θρησκείας που έζησε στην Αλεξάνδρεια τον 5ο αιώνα. Δίδαξε γραμματική στην Αλεξάνδρεια και στην Κωνσταντινούπολη. Ο Σουίδας τον αναφέρει ως συντάκτη και υπομνηματιστή του Ομήρου, του Αλκαίου και του Σοφοκλέους. Του αποδίδεται επίσης το επιγραφόμενο έργο «Τα Ιερογλυφικά», που υποτίθεται πως συντάχθηκε αρχικά στην Αιγυπτιακή γλώσσα και του οποίου σώζεται η Ελληνική μετάφραση κάποιου Φιλίππου. Σ΄ αυτό το έργο ερμηνεύεται η ιερογλυφική γραφή κατά ιδιάζοντα και περίεργο τρόπο. Επίσης αναφέρεται ότι ο Ωραπόλλων είναι εκείνος που συνέγραψε και τα «Τεμενικά».

Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες συγγραφείς
Η νύχτα των σαλτιμπάγκων

Η νύχτα των σαλτιμπάγκων ("Gycklarnas Afton") είναι ένα σουηδικό φίλμ του 1953 σε σκηνοθεσία Ίνγκμαρ Μπέργκμαν, ο οποίος έγραψε και το σενάριο της ταινίας. Η ταινία ήταν μια αποτυχία, όταν βγήκε το 1953, αλλά θεωρείται ως ένα αριστούργημα σήμερα και ένα από τα καλύτερα του Μπέργκμαν. Στη λίστα του βρετανικού περιοδικού Empire, κατατάσσεται στις καλύτερες 500 ταινίες της ιστορίας και είναι στη θέση 300.
Internet Explorer

Ο Windows Internet Explorer (προηγουμένως γνωστός ως Microsoft Internet Explorer και με συντομογραφία MSIE), με συντομογραφία IE, είναι μια σειρά γραφικών προγραμμάτων περιήγησης στο διαδίκτυο, που αναπτύχθηκε από τη Microsoft και είναι μέρος του λειτουργικού συστήματος Microsoft Windows, με αφετηρία το 1995. Είναι το πιο ευρέως χρησιμοποιούμενο πρόγραμμα περιήγησης στο διαδίκτυο από το 1999, σε ποσοστό 95% του μεριδίου χρήσης μέσα στο 2002 και το 2003 με τον IE5 και τον IE6, αλλά με σταδιακή πτώση της χρήσης του από την κυκλοφορία του IE7.

Ο Internet Explorer πρωτοκυκλοφόρησε σαν πρόσθετο του Plus! for Windows 95. Οι επόμενες εκδόσεις διατίθενται ως δωρεάν στοιχεία λήψης και περιλαμβάνονται στις επισκευαστικές εκδόσεις OEM των Windows 95 και επόμενων εκδόσεων των Windows. Η πιο πρόσφατη έκδοση του προγράμματος είναι η 11, η οποία διατίθεται ως δωρεάν ενημέρωση για τα Windows 7 με Service Pack 1 και τον Windows Server 2008 R2 με Service Pack 1 και περιλαμβάνεται στα Windows 8.1 σε Metro UI και desktop και στα Windows 10 σε desktop. Στα Windows 10 υπάρχει επίσης o Microsoft Edge σε Metro εφαρμογή. Μια ενσωματωμένη έκδοση OEM με την ονομασία Internet Explorer for Windows CE (IE CE) είναι επίσης διαθέσιμη για πλατφόρμες WinCE και βασίζεται προσωρινά στον IE6. Ένα άλλο πρόγραμμα περιήγησης για Windows CE/ Windows Mobile, γνωστό ως Internet Explorer Mobile, προέρχεται από διαφορετική βάση κώδικα και δεν πρέπει να συγχέεται με τις επιτραπέζιες εκδόσεις του προγράμματος.
Λέοναρντ Μπλούμφιλντ

Ο Λέοναρντ Μπλούμφιλντ (αγγλ. "Leonard Bloomfield", 1 Απριλίου 1887 – 18 Απριλίου 1949) ήταν Αμερικανός γλωσσολόγος, ο οποίος συνέβαλε ιδιαίτερα στην ανάπτυξη του κινήματος του αμερικανικού δομισμού ("American structuralism"), μεταξύ των δεκαετιών του 1930 και του 1950. Απεφοίτησε από το Πανεπιστήμιο Χάρβαρντ, ενώ σπούδασε και στα Πανεπιστήμια του Γουισκόνσιν και του Σικάγου. Μελέτησε πολύ τη γερμανική γλώσσα και εργάστηκε ως καθηγητής γερμανικών στο Πανεπιστήμιο του Σικάγου και το Πανεπιστήμιο του Ιλινόι. Αργότερα άρχισε να ενδιαφέρεται για την περιγραφή της γλώσσας. Το βιβλίο του "Language" (1933) αποτελεί ακόμη και σήμερα ένα από τα σημαντικότερα γλωσσολογικά βιβλία.

Οι απόψεις του Μπλούμφιλντ σχετικά με τη γλώσσα είχαν επηρεαστεί από τις αρχές του συμπεριφορισμού ("behaviorism"), καθώς και από την πεποίθηση ότι η ανάλυση της γλώσσας πρέπει να γίνεται με βάση τη μορφή περισσότερο και όχι τόσο το περιεχόμενο, και να ακολουθεί τους κανόνες της επιστημονικής μεθοδολογίας. Η επιρροή του κινήματος του αμερικανικού δομισμού στην επιστήμη της γλωσσολογίας άρχισε να μειώνεται από το τέλος της δεκαετίας του 1950 με την εμφάνιση της θεωρίας της γενετικής-μετασχηματιστικής γραμματικής (generative-transformational grammar) του Νόαμ Τσόμσκι.

Ο Μπλούμφιλντ ερεύνησε επίσης σε βάθος τις γλώσσες των ιθαγενών της Αμερικής. Iδιαίτερα μελέτησε τη γλώσσα Algonquian.
Κωνσταντίνος Ρωμαίος

Ο Κωνσταντίνος Ρωμαίος (Βούρβουρα Αρκαδίας, 1874 - 1966, Αθήνα), ήταν Έλληνας αρχαιολόγος, ο πρώτος καθηγητής κλασικής αρχαιολογίας του Αριστοτελείου Πανεπιστημίου Θεσσαλονίκης, Ακαδημαϊκός και πρόεδρος της Ακαδημίας Αθηνών.